गोदानदिल्ली , 23 आगस्ट : हादतयाव थांनाय माखासे बोसोरनिफ्रायनो फारियै खुंजाबोनाय इन्डियान प्रिमियार लीग सुंदयै आइपिएलआव मोनफ्रोम सिजननि गेलेनाय समाव गेलेगिरिफोरनि गुबुन गुबुन रेकर्ड खालामनायखौ नुनो मोनबोदों । आइपिएलनि गेलेनाय जारिमिनाव बेटसमेन आरो बलारफोरनि गेजेराव रेकर्ड सोरजिनाया दासिम गोबां जानायनि गेजेराव बेटसमेनफोरनि खम समावनो आरो एसेल' बलावनो गोख्रोंसिन हाफ सेन्सुरि खालामनो हानाय सा 5 गेलेगिरिफोरनि गेजेराव भारतनि सा 3 गेलेगिरिया जायगा लानो हादों । सुलुंनि बायदियैब्ला भारतनि क्रिकेट हान्जायाव दासान्दि अपेनार बेटसमेन महरै गेलेबाय थानाय के एल राहुलआ मोनसे मेचआव गासै 14 बलावनो 51 रान एबा हाफ सेन्सुरि खालामनानै गोदान रेकर्ड सोरजिदों । के एल राहुलआ बे रेकर्डखौ महालिनि क्रिकेट स्टेडियामआव गेलेनाय मेचआव खालामनो हादोंमोन । बेजों लोगोसे युसुफ पाटानआबो गावनि गेलेनाय मोनसे मेचआव 15 बलावनो 50 रान एबा हाफ सेन्सुरिखौ गोख्रों खालामनो हादों । बेनि उनाव गुबुन हादतनि गेलेगिरि सुनिल नारेनआ गेलेनाय मोनसे मेचआव 15 बलाव 54 रान एबा हाफ सेन्सुरिखौ खालामनो हाबावदों । भारतनि गेलेगिरि सुरेस रैनायाबो बे रेकर्डखौ खालामनो हानायाव जाफुसारदों । रैनाया मोनसे मेचआव गासै 15 बलाव हाफ सेन्सुरिखौ खालामनो हादों । बिसोरनि अनगायैबो वेस्ट इन्डिसनि गोख्रों गेलेगिरि क्रिस गेलआबो आइपिएलनि गेलेनाय मेचआव 17 बलाव 50 रान एबा हाफ सेन्सुरिखौ खालामनो हादों । 2013 नि आइपिएलआव क्रिस गेलआ बे रेकर्डखौ खालामनो हादोंमोन । 
आइपिएलआव बयनिखुइबो गोख्रों हाफ सेन्सुरि खालामनाय फारिलाइयाव भारतनि सा 3 गेलेगिरि